અમારતુંગા અનુસાર, શ્રીલંકન સરકાર દેશમાં પ્રવાસન ક્ષેત્રને મહત્વ આપવા માટે એક કાર્યબળની રચના કરી રહી છે, જે હેઠળ એવા દેશોની યાદી બનાવવામાં આવી રહી છે, જ્યાનાં નાગરીક શ્રીલંકા ફરવા માટે આવવા માગે છે. તેમણે કહ્યું કે શ્રીલંકન સરકારના આ પગલાથી ભારત, ચીન ઉપરાંત યુરોપ અને મધ્ય એશિયાના અમુક દેશોને તેનો લાભ મળી શકે છે. પ્રવાસનમંત્રી અનુસાર આ અંગે ભલામણો મળ્યા બાદ ઓક્ટોબર-નવેમ્બર અને માર્ચ-એપ્રિલમાં તેને લાગુ કરવામાં આવશે. નોંધનીય છે કે લિટ્ટે સમુદાયના કારણે શ્રીલંકાના પ્રવાસન ઉદ્યોગ એક દશકાથી ખરાબ સમયમાંથી પસાર થઇ રહ્યો છે. જોકે, હવે તે એશિયાના સૌથી મનપસંદ પ્રવાસન સ્થળ તરીકે ઉભરી રહ્યું છે.